România îndeplinește condițiile pentru a fi inclusă în Visa Waiver. Ambasadoarea SUA: Mai trebuie parcurși pași importanți
Ambasadorul României în SUA, Andrei Muraru, anunță marți că România îndeplinește formal toate condițiile tehnice pentru a face parte din programul Visa Waiver și că românii vor putea călători fără vize în SUA, probabil, în prima parte a anului viitor. În schimb, Ambasadorul Statelor Unite ale Americii în România, Kathleen Kavalec, a declarat că, în următoarele luni, mai trebuie parcurși o serie de pași importanți pentru a se stabili dacă România este, de fapt, eligibilă.